Xorazmda 10 million so‘m, televizor va telefon o‘g‘irlagan qulfbuzar qo‘lga olindi

Xorazm viloyatining Gurlan tumanida yashovchi 38 yoshli erkak hech qayerda ishlamasligiga qaramay, buzilgan qulflarni tuzatish qobiliyati orqali ko‘pchilikka yordam berishi mumkin edi, deb yozadi “Na postu” gazetasi.

Nashrning qayd etishicha, u boshqa yo‘lni tanlagan. Eshik qulfini buzib, bir ayolning uyiga kirgan erkak ichkaridagi televizor, uyali telefon va 10 million so‘m pulni o‘g‘irlab ketdi.
Ichki ishlar xodimlari tomonidan ko‘rilgan chora-tadbirlar natijasida jinoyatchi tez orada qo‘lga olindi. Hozirda ushbu holat yuzasidan surishtiruv olib borilmoqda.